Arendal torv. Foto: KEN/Wikimedia Commons.

Lørdag ettermiddag ble torvet i Arendal terrorsikret med lastebiler parkert på tvers av de fire gatene som gir adkomst dit. Grunnen? Tenningen av byens julegran.

Det var politiet som tok kontakt med kommunen for å drøfte muligheten til avsperringen, skriver Fædrelandsvennen.

– Dette er en forholdsregel for å sikre publikum mot at kjøretøy kommer inn på torvet, sier vaktleder ved Arendal politistasjon, politiførstebetjent Torbjørn Trommestad.

– Det er dessverre blitt nødvendig å sikre oss på denne måten mot terroranslag, sier han.

Politiet er også synlig tilstede under tenningen, skriver sørlandsavisen. Det er ikke kommet noen reaksjoner på de utplasserte lastebilene fra publikum, sier politiet.

Nei, for å reagere må man jo befinne seg i en annen tilstand enn sløv apati.

Det er altså ikke bare Oslo som gir inntrykk av å være under beleiring. Fare for terror mot kristne mål var noe man tidligere forbandt med Midtøsten, deretter det utvidede Midtøsten i Frankrike, og nå altså Arendal – som ikke engang er blant Norges ti største byer.

Hvordan går det egentlig med julestemningen oppe i alt dette?

Kjøp «Den islamske fascismen» fra Document Forlag her.